|  |  |  |  |
| --- | --- | --- | --- |
|  | Školský vzdelávací programškolský rok 2016/2017školský rok 2017/2018školský rok 2018/2019   | hviezdoslav | **Gymnázium Pavla Országha Hviezdoslava****Hviezdoslavovo námestie 18****Dolný Kubín** |



**Školský vzdelávací program**

**bilingválne štúdium**

Gymnázium Pavla Országha Hviezdoslava Dolný Kubín

Stupeň ISCED 3A

 Nie pre školu, ale pre život

/Non scholae, sed vitae/

 RNDr. Peter Strežo

 riaditeľ školy

1. **VŠEOBECNÉ ÚDAJE**

Hlavným cieľom bilingválneho štúdia je poskytovať moderné stredoškolské všeobecné vzdelanie v súlade s najnovšími poznatkami, skúsenosťami a trendmi vzdelávania doma i v zahraničí.

Štúdium je určené pre žiakov, ktorí úspešne ukončia 8. alebo 9. ročník ZŠ. Cieľom bilingválneho vzdelávania je, pripraviť absolventov školy tak, aby písomne i ústne komunikovali v slovenskom jazyku, anglickom jazyku, prípadne aj v ďalšom cudzom jazyku, ktorý si zvolia počas štúdia.

Učebný plán tohto študijného odboru vychádza z požiadaviek štátneho vzdelávacie programua z požiadaviek pre bilingválne štúdium*.* Jeho hlavnou úlohou je vybaviť absolventa kvalitnými kompetenciami v celom rozsahu prírodovedne a humanitne zameraných predmetov.

Takto nadobudnuté komunikačné a vedomostné zručnosti môžu potom využívať v ďalšom štúdiu na vysokých školách u nás i v zahraničí, alebo i v samotnej odbornej praxi s možnosťou kvalitného uplatnenia na trhu práce.

Bilingválne štúdium na Gymnáziu P.O.Hviezdoslava v Dolnom Kubíne je 5-ročné ukončené maturitnou skúškou zo SLJ, ANJ, a voliteľných predmetov v anglickom jazyku, ktoré si vyberie sám študent.

Na základe výborných výsledkov v ANJ, môže študent získať odbornú štátnu skúšku z cudzieho jazyka zodpovedajúcu stupňu C1 v rámci Spoločného európskeho referenčného rámca pre jazyky (SERR) , ktorý sa skladá z písomnej a ústnej časti v spolupráci so štátnou jazykovou školou.

**Prvý ročník bilingválnej formy štúdia** je zameraný na intenzívnu jazykovú prípravu, ktorá vytvára predpoklady pre úspešné štúdium odborných predmetov v anglickom jazyku v nasledujúcich ročníkoch.

**V druhom až piatom ročníku štúdia** získavajú študenti vedomosti v súlade s učebnými plánmi a osnovami pre jednotlivé ročníky, pričom predmety matematika, informatika občianska náuka, dejepis, geografia študujú v anglickom jazyku.

## Školský vzdelávací program

**Názov ŠkVP: Nie pre školu, ale pre život. ( Non scholae, sed vitae )**

Školský vzdelávací program (ŠkVP) bol vypracovaný na základe Zákona o výchove a vzdelávaní č.245/2008 Z.z. (školský zákon), v súlade so štátnym vzdelávacím programom (ŠVP) pre vyššie sekundárne vzdelávanie ISCED 3A – gymnázium pod číslom 2015-7846/10840:1-10BO zo dňa 20. marca 2015 s platnosťou od 1. septembra 2015. Školský vzdelávací program je vypracovaný pre 1. – 5. ročník bilingválneho štúdia.

Druh školy: štátna

Forma vzdelávania: denná

Kód a názov študijného odboru: 7902 J 74 gymnázium - bilingválne štúdium

Dĺžka vzdelávania – päťročné

Ukončenie štúdia: maturitnou skúškou – písomná a ústna forma

Stupeň vzdelania ISCED 3A - vyššie sekundárne vzdelanie

Vyučovací jazyk: slovenský, druhý vyučovací jazyk: anglický

**Predkladateľ**

Gymnázium Pavla Országha Hviezdoslava Dolný Kubín

Hviezdoslavovo nám. č.18. 026 24 Dolný Kubín

IČO: 00160571

Riaditeľ školy: RNDr. Peter Strežo

Koordinátori tvorby ŠkVP: Mgr. Dáša Ullmannová, zástupca riaditeľa školy

[**www.gympoh.edu.sk**](http://www.gympoh.edu.sk)

e-mail:skola@gympoh.edu.sk

Tel: 043/58 64 785

Fax: 043/58 65 805

## Zriaďovateľ:

Žilinský samosprávny kraj, Komenského 48, 010 09 Žilina

**Platnosť dokumentu**:

|  |  |  |
| --- | --- | --- |
| **Platnosť****Revidovanie** | **Dátum** | **Zaznamenanie inovácie, zmeny, úpravy a pod.** |
| Platnosť ŠkVP od | 01.09.2016 |  |
| Revidovanie  |  | Učebné osnovy, Učebné plány.  |
| Zmena riaditeľa školy | 01.04.2017 | Nový riaditeľ školy:RNDr. Peter Strežo |
| Zmeny v učebnom pláne  | 30.05.2017 | Zmena učebného plánu v predmetoch a počte hodín |
| Aktualizácia a doplnenie údajov v texte ŠkVP | 30.05.2017 | Zmena v počte tried, učiteľov, žiakov  |
| Revidovanie | 01.07.2017 | Nový koordinátor tvorby ŠkVP: Mgr. Dáša Ullmannová, zástupca riaditeľa školy |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

# II. CHARAKTERISTIKA ŠKOLSKÉHO VZDELÁVACIEHO PROGRAMU

# Ciele výchovy a vzdelávania

Ciele a poslania výchovy a vzdelávania vychádzajú z profilácie školy, z reálnych podmienok a sú definované hodnotami, ktorými sa škola riadi pri príprave žiakov na vysokoškolské štúdium:

* udržať kvalifikovanosť a odbornosť vyučovania
* vytvoriť efektívne a motivačné prostredie školy
* aktívna účasť školy v domácich a zahraničných projektoch
* neustále uplatňovať vo VVP no progresívne metódy a formy práce
* rozvíjať vzájomnú otvorenosť a dôveru všetkých zainteresovaných zložiek podieľajúcich sa na VVP.
1. **Zameranie školy**

Škola sa profiluje ako univerzálna vzdelávacia inštitúcia pripravujúca absolventov na štúdium na všetkých typoch vysokých škôl. V plnej miere sa využije dvojúrovňový vzdelávací model ŠVP a ŠkVP, v ktorom sa poskytuje vzdelávanie v rozsahu všeobecnej zložky profilu absolventa, s ohľadom na tradície školy. V špecifickej zložke profile absolventa žiak má možnosť slobodnej voľby vzdelávania – možnosť výberu voliteľných predmetov z ponuky školy, ktorá rešpektuje ich záujmy, v intenciách finančných a organizačných možností školy. Vo všeobecnej zložke profilu absolventa sa rozvíjajú ich kľúčové kompetencie s využívaním disponibilných hodín.

Školský vzdelávací program **je zameraný:**

- na podporu zdravého učenia, tvorivosti žiakov, k vytváraniu priestoru pre ich sebarealizáciu a rozvoj prirodzeného nadania. Každý žiak by mal mať pocit úspešnosti aspoň v niektorom predmete

* na demokratické riadenie školy – žiaci majú možnosť vyjadriť sa a aktívne sa zapojiť do činnosti školy
* na preferovanie zdravého spôsobu života, pravidelného športovania, pohybu
* na podporu vzdelávania v oblasti cudzích jazykov a výpočtovej techniky ako požiadavky vyplývajúcej z potrieb doby a rozvoja spoločnosti.

**Je založený:**

 - na tvorivom myslení žiakov, aby sa naučili pracovať s informáciami

- na riešenie daných problémov – chceme, aby sa žiaci už od I. ročníka naučili pracovať

 v tímoch, dokázali rešpektovať prácu druhých, prevzali zodpovednosť za seba

 a ostatných

- hľadaní iného spôsobu spolupráce školy a rodiny.

1. **Stupeň vzdelania**

Žiak po absolvovaní školského vzdelávacieho programu a úspešnom vykonaní maturitnej skúšky dosiahne vzdelanie na úrovni ISCED 3A.

# Profil absolventa bilingválnej slovensko-anglickej sekcie

**Všeobecná zložka profilu absolventa** sú všeobecné charakteristické črty a kľúčové kompetencie, ktoré žiaci nadobudnú výchovou a vzdelávaním na škole.

**Špecifická zložka profilu absolventa** je tvorená štúdiom voliteľných predmetov a vlastnými aktivitami, čím získavajú svoje vlastné črty a kompetencie. S profilom absolventa bude oboznámený každý uchádzač, ktorý prejaví záujem o štúdium.

**Všeobecná zložka profilu absolventa**

Všeobecná zložka profilu absolventa určuje cieľ ku ktorému smeruje základná výchova obsiahnutá v celom komplexe školského vzdelávacieho programu predstavujúceho spoločný základ určený všetkým žiakom.

**Absolvent školy s kompetenciami získanými vo všeobecnovzdelávacej časti štúdia je pripravený na:**

* aktívne občianstvo v štáte aj spojenej Európe
* vnímanie a rešpektovanie ľudských práv v kontexte kultúrneho a svetonázorového prostredia
* vnímanie a hodnotenie potrieb a možností jedincov v spoločnosti v rámci všeobecne uznaných úrovní spoločenskej solidarity, tolerancie a slušnosti.

- hodnotenie javov a rozhodovanie sa  rešpektujúc ekologické zásady, globalizáciu sveta,

- celoživotné vzdelávanie

- kultivovanú a vecnú komunikáciu v štátnom a jednom cudzom jazyku a to písomne i

 ústne

- vecné vnímanie a aktívne pristupovanie k problémom

- tímovú prácu

- telesne i duševne zdravý spôsob života aj ochranu takéhoto života

 - je schopný abstrakcie i v náročnejších spoločenských a prírodných faktoch

- pracuje logicky a kauzálne s pojmami na rôznej úrovni abstrakcie

- je schopný aplikovať osvojené abstraktné modely v reálnych situáciách

- pozná základné zákonitosti spoločenského vývoja v podmienkach európskej kultúry

 - pozná základné zákonitosti prírody a používa ich pri riešení reálnych situácií

- pozná svetové i národné kultúrne dedičstvo i podmienky a motívy jeho vzniku

 - má hlboké vedomosti z histórie školy a regiónu

**Špecifická zložka absolventa**

Obsah a formy ktoré sú v tejto vzdelávacej ceste obsiahnuté, charakterizujeme ako **osobnú vzdelávaciu oblasť:**

- príprava na vysokoškolské štúdium

- samostatná práca s odbornou literatúrou

- primeraný ústny a písomný prejav, komunikuje v dvoch jazykoch, pričom v anglickom

 jazyku komunikuje na vysokej úrovni s využitím získaných poznatkov  spoločenskovednej, prírodovednej oblasti, dokáže vnímať základné humanistické hodnoty v kontexte spoločenského správania

- využívanie osvojených vedomostí a zručností získaných vo všetkých predmetoch

- využívanie informačných a komunikačných technológií.

Profil absolventa vychádza z profilu absolventa gymnaziálneho vzdelávania podľa štátneho vzdelávacieho programu na úrovni ISCED 3A. Podľa neho má žiak na úrovni svojich možností rozvinúť tieto **kľúčové kompetencie**:

**a/ spôsobilosť k celoživotnému učeniu sa**

**-** dokáže reflektovať proces vlastného učenia sa a myslenia pri získavaní a spracovávaní

 nových poznatkov a informácií a uplatňuje rôzne stratégie učenia sa

- dokáže kriticky zhodnotiť informácie a ich zdroj,  tvorivo ich spracovať a prakticky využívať

 - uvedomuje si potrebu svojho autonómneho učenia sa ako prostriedku sebarealizácie

 a osobného rozvoja.

- kriticky hodnotí svoj pokrok, prijíma spätnú väzbu a uvedomuje si svoje ďalšie rozvojové

 možnosti.

**b/ sociálne komunikačné spôsobilosti**

* dokáže využívať všetky dostupné formy komunikácie pri spracovávaní a vyjadrovaní informácií rôzneho typu, jeho ústny a písomný prejav je adekvátny situácii a účelu uplatnenia,
* efektívne využíva dostupné informačno-komunikačné technológie
* vie prezentovať sám seba a výsledky svojej prace na verejnosti, používa odborný jazyk,
* dokáže primerane komunikovať v materinskom a v dvoch cudzích jazykoch
* chápe význam a uplatňuje formy takých komunikačných spôsobilostí, ktoré sú základom

 efektívnej spolupráce, založenej na vzájomnom rešpektovaní práv a povinností a na

 prevzatí osobnej zodpovednosti.

**c/ spôsobilosť riešiť problémy**

- uplatňuje pri riešení problémov vhodné metódy založené na analyticko-kritickom

 a tvorivom myslení

- je otvorený (pri riešení problémov) získavaniu a využívaniu rôznych, aj inovatívnych

 postupov, formuluje argumenty a dôkazy na obhájenie svojich výsledkov

- poznáva pri jednotlivých riešeniach ich klady i zápory a uvedomuje si aj potrebu

 zvažovať úrovne ich rizika

- dokáže konštruktívne a kooperatívne riešiť konflikty

**d/ spôsobilosti občianske**

**-** uvedomuje si základné humanistické hodnoty, zmysel národného kultúrneho dedičstva, uplatňuje a ochraňuje princípy demokracie

- vyvážene chápe svoje osobné záujmy v spojení so záujmami širšej skupiny, spoločnosti

- uvedomuje si svoje práva v kontexte so zodpovedným prístupom k svojim povinnostiam,

 prispieva k naplneniu práv iných

- je otvorený kultúrnej a  etnickej rôznorodosti

- zainteresovane sleduje a posudzuje udalosti a vývoj verejného života, zaujíma k nim

 stanoviská a aktívne podporuje kvality životného prostredia

**e/spôsobilosti sociálne a personálne**

**-** reflektuje vlastnú identitu, buduje si vlastnú samostatnosť/nezávislosť ako člen celku

- na základe sebareflexie si svoje ciele a priority stanovuje v súlade so svojimi reálnymi

 schopnosťami, záujmami a potrebami

- efektívne spolupracuje v skupine, uvedomuje si svoju zodpovednosť v tíme, kde dokáže tvorivo prispievať pri dosahovaní spoločných cieľov

- dokáže odhadnúť a korigovať dôsledky vlastného správania a konania a  uplatňovať

 sociálne prospešné zmeny vo vzájomných vzťahoch

**f/ spôsobilosti pracovné**

* dokáže si stanoviť ciele s ohľadom na svoje profesijné záujmy, kriticky hodnotí svoje výsledky a aktívne pristupuje k uskutočneniu svojich cieľov

- je flexibilný a schopný prijať a zvládať inovatívne zmeny

- chápe princípy podnikania a zvažuje svoje predpoklady pri jeho plánovaní a uplatnení,

- dokáže získať a využiť informácie o vzdelávacích a pracovných príležitostiach.

**g/ spôsobilosti vnímať a chápať kultúru a vyjadrovať sa nástrojmi kultúry**

- dokáže sa vyjadrovať na vyššom stupni umeleckej gramotnosti prostredníctvom vyjadrovacích prostriedkov výtvarného a hudobného umenia

- dokáže orientovať sa v umeleckých druhoch a štýloch a používať ich hlavné vyjadrovacie

 prostriedky

- uvedomuje si význam umenia a kultúrnej komunikácie vo svojom živote a v živote celej

 spoločnosti

- cení si a rešpektuje umenie a kultúrne historické tradície

- pozná pravidlá spoločenského kontaktu (etiketu)

- správa sa kultivovane, primerane okolnostiam a situáciám

- je tolerantný a empatický k prejavom iných kultúr

h/ spôsobilosti uplatňovať základ matematického myslenia a základné schopnosti

 spoznávať v oblasti vedy a techniky

**-** používa matematické myslenie na riešenie praktických problémov v každodenných

 situáciách.

- používa matematické modely logického a priestorového myslenia a prezentácie

- používa základy prírodovednej gramotnosti, ktorá mu umožní robiť prírodovedne

 podložené úsudky a vie použiť získané operačné vedomosti na úspešné riešenie

 problémov

**i/ spôsobilosti v oblasti informačných a komunikačných technológií**

* kriticky používa technológie informačnej spoločnosti pri vyučovaní a učení vo voľnom

 čase a na komunikáciu (používa počítač na získavanie, posudzovanie, ukladanie. tvorbu,

 prezentáciu a výmenu informácií a na komunikáciu a účasť v spolupracujúcich sieťach

 prostredníctvom internetu), rozumie a používa primerane zložité postupy a algoritmy

 - uvedomuje si rozdiel medzi reálnym a virtuálnym svetom

 - rozumie príležitostiam a možným rizikám, ktoré sú spojené s využívaním internetu a inej

 digitálnej komunikácie.

**j/ spôsobilosti smerujúce k iniciatívnosti a podnikavosti**

- schopnosť inovovať zaužívané postupy pri riešení úloh, plánovať a riadiť nové projekty so

 zámerom dosiahnuť ciele nielen v rámci práce, ale aj v každodennom živote.

1. **Spôsob, podmienky ukončovania výchovy a vzdelávania a vydávanie dokladu o získanom vzdelaní**

Štúdium na päťročnom študijnom odbore 7902 J 74 gymnázium bilingválne štúdium s druhým vyučovacím jazykom anglickým sa končí maturitnou skúškou. Organizáciu maturitnej skúšky upravuje zákon č. 245/2008 Z. z. o výchove a vzdelávaní ( školský zákon ) a vyhláška č. 318/2008 Z.z. o ukončovaní štúdia na stredných školách v znení neskorších predpisov.

Predmety maturitnej skúšky sú:

1.) slovenský jazyk a literatúra,

2.) druhý vyučovací jazyk,

3.) voliteľný predmet zo skupiny prírodovedných, spoločenskovedných alebo ostatných predmetov pričom týždenná hodinová dotácia je aspoň 6 hodín. Tu môžu byť zahrnuté semináre alebo cvičenia rovnakého charakteru

4.) jeden až štyri voliteľné predmety v ktorých sa žiak vzdelával okrem výchovných vyučovacích predmetov. Výber predmetov nie je podmienený hodinovou dotáciou ani úrovňou.

Maturitnú skúšku z druhého vyučovacieho jazyka žiak vykoná na úrovni C1 pričom ju môže skladať aj ako štátnu jazykovú skúšku. Ak chce žiak maturovať z ďalšieho cudzieho jazyka, môže si ho vybrať ako ďalší voliteľný alebo ako dobrovoľný predmet.

Externá časť a písomná forma internej časti maturitnej skúšky:

Externú časť maturitnej skúšky zo slovenského jazyka a literatúry je centrálne zadaný písomný test. Čas na vypracovanie je 100 minút. Po prestávke nasleduje písomná forma internej časti ku ktorej je pripravený súbor štyroch tém. Čas na vypracovanie je 150 minút.

Žiak vykoná externú časť a písomnú formu internej časti zo slovenského jazyka a literatúry po ukončení prvého polroka predposledného ročníka štúdia alebo po ukončení prvého polroka posledného ročníka štúdia.

Externá časť maturitnej skúšky z druhého vyučovacieho jazyka je centrálne zadaný písomný test, čas na jeho vypracovanie je 150 minút. Po prestávke nasleduje centrálne pripravené zadanie so štruktúrovaným obsahom určenej žánrovej forme, čas na jeho vypracovanie je 90 minút.

 Externá časť maturitnej skúšky z matematiky je centrálne zadaný písomný test. Čas na jeho vypracovanie je 150 minút.

Na ústnej forme internej časti si žiak z každého predmetu žrebuje jedno zo schválených maturitných zadaní. Maturitné zadania pripravuje príslušná predmetová komisia školy. Zadania vychádzajú z Cieľových požiadaviek na vedomosti a zručnosti maturanta z príslušného predmetu. Žiak má na prípravu 20 minút a na odpoveď 20 minút (výnimku tvorí informatika a deskriptívna geometria, kde je na prípravu 30 minút). Podrobnosti sú v prílohe vyhlášky 318/2008 Z.z. v znení neskorších predpisov.

 Dokladom o vzdelaní je vysvedčenie o maturitnej skúške spolu s doplnkom k vysvedčeniu o maturitnej skúške.

**Organizácia prijímacieho konania**

Škola pri prijímaní na štúdium vychádza z vlastných stanovených kritérií v súlade s platnou legislatívou podľa § 62 ods. 1, 2 zákona č. 245/2008 Z.z.. Prijíma žiakov na základe kritérií, ktoré sú každoročne aktualizované a zverejnené na [www.gympoh.edu.sk](http://www.gympoh.edu.sk).

Na štúdium na päťročnom študijnom odbore 7902 J 74 gymnázium bilingválne štúdium s druhým vyučovacím jazykom anglickým žiaci sú prijímaní na základe výsledkov: písomného testu - talentová skúška

písomného testu zo slovenského jazyka a literatúry

písomného testu z matematiky

prospechu z vybraných predmetov v prvom polroku posledného ročníka a prospechu v druhom polroku predposledného ročníka

úspešnosti v predmetových olympiádach a v súťaži Hviezdoslavov Kubín

Podrobné pravidlá pre spravenie poradia úspešnosti uchádzačov sú každoročne uvedené v kritériách pre prijatie do prvého ročníka na bilingválne štúdium

1. **Personálne zabezpečenie chodu školy**

Personálne zabezpečenie bilingválneho štúdia je v zmysle vyhlášky č.437/2009, s ktorou sa ustanovujú kvalifikačné predpoklady pre pedagogických zamestnancov. Pedagogický zbor tvorí 39 učiteľov, z toho 28 žien a 11 mužov. Kvalifikovanosť je 100% - ná. Učitelia sa podľa záujmu zúčastňujú vzdelávacích aktivít ponúkaných MPC. Učitelia zúčastňujú sa zahraničných stáží v rámci medzinárodného projektu „Školy partneri budúcnosti“. Pedagogické úlohy školského vzdelávacieho programu zabezpečujú učitelia s požadovanou aprobáciou. Škola vychádza z maximálnej efektivity ich využitia pri zastupovaní za neprítomných učiteľov. Vzdelávanie učiteľov súvisí priamo s ich pracovným zaradením. Vychádza z princípov celoživotného vzdelávania a  kariérneho rastu. Plán osobného rastu, ktorý zahŕňa aj plán vzdelávania, si spracováva každý učiteľ podľa potrieb školy, vlastných profesijných potrieb a ponuky vzdelávacích inštitúcií.

1. **Pedagogické stratégie**

Jednou z najdôležitejších úloh ŠkVP je stanoviť správne pedagogické stratégie vyučovacieho procesu, pomocou ktorých sa dá dosiahnuť výchovný a  vzdelávací cieľ v každom vyučovacom predmete. Samotnú stratégiu vyučovania určujú vyučovacie metódy a formy práce podľa vopred stanovených cieľov v danom predmete, ktoré budú rozvíjať oblasť rozumovej výchovy ako aj osobnostný a sociálny rozvoj každého študenta.

Vo vyučovacom procese budeme pomocou modernej didaktickej techniky realizovať tieto formy vyučovania:

* skupinové vyučovanie
* integrované vyučovanie
* individuálne vyučovanie
* vyučovanie formou seminárov, projektov s vlastnou prezentáciou a pod.

Metódy a formy vyučovania vychádzajú z nasledovných princípov:

1. profesionality a slobody učiteľa pri výbere výchovno-vzdelávacích metód
2. preferencie aktívneho učenia sa
3. cieľavedomého rozvíjania všetkých poznávacích funkcií
4. intenzifikácie vzdelávania využívaním medzi predmetových vzťahov, blokových foriem práce a iných synergických prístupov.
5. **Priestorové a materiálno-technické podmienky**

Gymnázium P. O. Hviezdoslava v Dolnom Kubíne sa nachádza v starej historickej budove v centrálnej mestskej zóne. Významnou udalosťou pri slávnostnom otvorení školy dňa 21. septembra 1919 bola prítomnosť samotného básnika a spisovateľa P. O. Hviezdoslava, ktorého meno máme v názve nášho gymnázia. Prví abiturienti reálneho gymnázia maturovali v školskom roku 1922/1923. Počas 96 ročnej existencie vzdelávacej inštitúcie opustilo naše gymnázium viac ako 6500 absolventov, z ktorých mnohí sa stali poprednými osobnosťami hospodárskeho, spoločenského a kultúrneho života.

Gymnázium je samostatný právny subjekt, zriadený Žilinským samosprávnym krajom. V školskom roku 2017/2018 bude v 20-tich triedach študovať 480 žiakov. Z toho je 11 tried štvorročného štúdia 7902 J gymnázium,  v jednej triede je päťročné bilingválne štúdium 7902 24, v osemročnom gymnáziu je v každom ročníku jedna trieda.

V roku 2007sa podarilo v spolupráci so zriaďovateľom dokončiť prístavbu školy, v ktorej sa nachádza športová hala a 8 odborných tried na vyučovanie cudzích jazykov. S prístavbou sa vytvorila v areály školy aj oddychová zóna pre žiakov a učiteľov. Škola má 20 kmeňových tried, 16 odborných učební, z toho 8 pre vyučovanie cudzích jazykov, 3 počítačové, 1 multimediálna učebňa, biológie, fyziky, chémie, a spoločná učebňa pre výtvarnú a hudobnú výchovu, športovú halu, malú telocvičňu, posilňovňu, 9 kabinetov, žiacku a učiteľskú knižnicu.

Vyučovací proces prebieha v hlavnej v budove v  triedach, odborných učebniach, laboratóriách a športových zariadeniach.

1. **Podmienky na zaistenie bezpečnosti a ochrany zdravia pri výchove**

 **a vzdelávaní**

Zamestnanci školy absolvujú pravidelné školenia BOZP, CO, PO a v zmysle predpisov sa vykonávajú revízie technických zariadení. Pravidelne sa uskutočňujú cvičenia spojené s nácvikom evakuácie. Žiaci sú pravidelne poučení na začiatku školského roka o základných zásadách BOZP, pred každou exkurziou a akciou prebiehajúcou mimo areáli školy. V škole je zákaz fajčenia, konzumácia alkoholu a omamných látok. Plánované sú akcie s policajným zborom na zabezpečenie preventívnej kontroly pri odhaľovaní omamných látok.

Povinnosť identifikovať aktuálne riziká a minimalizovať zistené riziká majú všetci zamestnanci. Identifikáciu potenciálnych rizík zabezpečuje cez bezpečnostného technika – zamestnanca školy a dodávateľsky cez profesionálnu firmu.

Bezpečnostný technik vydáva súbor interných predpisov zabezpečujúcich BOZP. Základ tvoria príslušné ustanovenia vnútorného poriadku školy, ďalej súbor poriadkov a pravidiel laboratórií, učební, budovy školy a podobne. Odškodňovanie úrazov zabezpečuje škola cez poistné zmluvy.

# Vnútorný systém kontroly a hodnotenia žiakov

 **Hodnotenie vzdelávacích výsledkov práce**

Systém hodnotenia vychádza z metodických pokynov ministerstva školstva na hodnotenie a klasifikáciu. Zásady vnútorného systému definuje klasifikačný poriadok školy. Špecifiká hodnotenia v jednotlivých predmetoch upravujú vzdelávacie programy predmetov. Jednotlivé predmetové komisie majú vypracovaný systém hodnotenia žiakov, s ktorým sú žiaci oboznámení na začiatku školského roka. Strategickými cieľmi v tejto oblasti je:

- budovať jednotné systémy hodnotenia v rámci vzdelávacích oblastí

- zadefinovať – kodifikovať indikátory hodnotenia

- orientácia na indikátory výkonnosti.

#  Kontrola a hodnotenie zamestnancov

Systém hodnotenia zamestnancov je v princípe otvorený, formulovaný s platnosťou na jeden školský rok. Optimalizácia a úpravy v systéme hodnotenia zamestnancov vychádzajú z priorít a závislostí od plnenia úloh. Na tvorbe sa podieľajú všetci učitelia (predmetové komisie). Hodnotí sa na základe:

 - hospitačnej činnosti

- dosiahnutých výsledkov vo výchovno-vzdelávacom procese so žiakmi

- v oblasti ďalšieho osobného kariérneho rastu

-  uplatňovania progresívnych foriem a metód práce vo VVP

- zapájanie sa do tvorby domácich a zahraničných projektov

- mimoškolskej činnosti

#  Hodnotenie školy

Cieľom hodnotenia školy je získať dostatočné a hodnoverné informácie o tom, ako škola plní stanovené ciele výchovy a vzdelávania pre informovanie verejnosti, rodičov a žiakov. Dôraz je kladený na: analýzu stavu a úrovne výchovno-vzdelávacieho procesu, na odstránenie nedostatkov.

Vlastné hodnotenie je zamerané na:

- ciele, ktoré si škola stanovila, najmä v koncepčnom zámere rozvoja školy a v školskom vzdelávacom programe

- posúdenie ako škola spĺňa ciele, ktoré sú v Štátnom vzdelávacom programe.

- oblasti, v ktorých škola dosahuje dobré výsledky a oblasti, v ktorých škola dosahuje slabšie výsledky, vrátane návrhov a opatrení.

Monitorujeme pravidelne:

* podmienky na vzdelanie
* spokojnosť s vedením školy a učiteľmi
* prostredie – klíma školy
* priebeh vzdelávania – vyučovací proces- metódy a formy vyučovania
* úroveň podpory žiakov so špeciálnymi výchovno-vzdelávacími potrebami
* výsledky vzdelávania
* riadenie školy
* úroveň výsledkov práce školy

Kritériom pre nás je:

* spokojnosť žiakov, rodičov, učiteľov, zriaďovateľa
* kvalita výsledkov

Nástroje na zisťovanie úrovne stavu školy sú:

* analýza úspešnosti žiakov na súťažiach, olympiádach
* autoevalvácia
* SWOT analýza
1. **Požiadavky na kontinuálne vzdelávanie pedagogických a ostatných**

 **zamestnancov**

Kontinuálne vzdelávanie ako súčasť celoživotného vzdelávania zabezpečuje pedagogickým zamestnancom školy sústavný proces nadobúdania vedomostí, zručností a spôsobilostí s cieľom udržať, obnovovať, zdokonaľovať a dopĺňať profesijné kompetencie potrebné na výkon pedagogickej praxe.

Pri vymedzení jednotlivých programových cieľov vo výchovno-vzdelávacom procese vychádzame zo známych skúseností, ktoré treba však neustále dopĺňať získavaním nových vedomostí v oblasti komunikácie, motivácie a kreativity pri uplatňovaní progresívnych metód a foriem práce vo vyučovacom procese. Základné programové ciele sú teda východiskom a základnou víziou našej školy – školy budúcnosti, ktoré vychádzajú z týchto kritérií:

* vytvoriť efektívne motivačné prostredie pre učiteľov a žiakov školy
* udržať a neustále zvyšovať odbornosť pedagogického zboru formou kontinuálneho vzdelávania
* vytvárať pracovné skupiny pri tvorbe ŠkVP
* zabezpečiť transformáciu nových vzdelávacích programov do vyučovacieho procesu
* zabezpečiť štandardizáciu vzdelávania s cieľovými požiadavkami
* stanoviť jasné kritériá hodnotenia žiakov a pedagogických zamestnancov
* podporovať a rozvíjať dobré medziľudské vzťahy na pracovisku

Pri zaradení zamestnanca na kontinuálne vzdelávanie vychádzame z týchto hľadísk:

1. Priority školy

2. Stratégia školy

3. Ciele vzdelávania

3. Záujem zamestnanca o vzdelávanie

4. Pracovná disciplína

.

#  Zabezpečenie výučby pre žiakov so špeciálnymi potrebami

Škola je otvorená pre všetkých žiakov, to znamená aj pre žiakov so špeciálnymi výchovno-vzdelávacími potrebami (so zdravotným znevýhodnením, zo sociálne znevýhodneného prostredia a s nadaním). Pre týchto žiakov vytvárame podľa ich  potrieb a aktuálnych podmienok a možnosti školy čo najlepšie podmienky pre štúdium v koordinácii s odbornými inštitúciami CPPPaP, odbornými lekármi a výchovnou poradkyňou. Žiakom so špeciálnymi výchovno-vzdelávacími potrebami sa venujeme už pri prijímacom konaní, kde podľa pokynov CPPPaP a po konzultácii s rodičmi a školou z ktorej prichádza mu vytvárame podmienky vychádzajúce z jeho znevýhodnenia. V priebehu štúdia je v intenzívnej starostlivosti výchovnej poradkyne, triedneho učiteľa a učiteľov, ktorí ho vyučujú. Pri ukončovaní štúdia tiež dodržiavame pokyny hlavne CPPPaP, podľa toho mu zabezpečíme napr. predĺženie času, používanie kompenzačných prostriedkov ( ak ich nemá) v spolupráci s NUCEM úpravu zadaní atď. Získanie špeciálneho pedagóga a realizácia bezbariérového prístupu na druhé podlažie sú úlohy do budúcnosti lebo škola má bezbariérový prístup len na prvom podlaží.

|  |  |  |  |  |
| --- | --- | --- | --- | --- |
|  | **Učebný plán bilingválnej sekcie** |  |  |  |
|  |  |  |  |  |  |  |  |
| **Vzdelávacia oblasť**  | **Predmety** | **1.** | **2.** | **3.** | **4.** | **5.** | **Spolu** |
| Jazyk a komunikácia | Slovenský jazyk a literatúra | 3 | 3 | 3 | 3 |   | **12** |
| Anglický jazyk a literatúra | 20 | 4 | 4 | 4 | 4 | **36** |
| Prekladateľstvo a tlmočníctvo |   |   |   |   | 4 | **4** |
| Druhý cudzí jazyk | 2 | 3 | 3 | **2** | 3 | **13** |
| Človek a príroda | Fyzika |   | 3 | **2** | 2 |   | **7** |
| Chémia |   | 3 | 2 | 2 |   | **7** |
| Biológia |   | 2 | 3 | 2 |   | **7** |
| Človek a spoločnosť  | Dejepis | - | 2 | 2 | 2 |   | **6** |
| Geografia | - | 2 | 2 | 1 |   | **5** |
| Občianska náuka | - | **1** | 2 | 1 |   | **4** |
| Človek a hodnoty  | Etická /náboženská výchova | 1 | 1 | - | - |   | **2** |
| Matematika a práca s informáciami  | Matematika | 2 | 4 | 4 | 4 |   | **14** |
| Informatika | - | 1 | 1 | 1 |   | **3** |
| Umenie a kultúra | Umenie a kultúra |   | 1 | 1 | - |   | **2** |
| Zdravie a pohyb  | Telesná a športová výchova | 2 | 2 | 2 | 2 | 2 | **10** |
| **Voliteľné hodiny** |  | - | - | **-** | **6** | **14** | **20** |
| **Povinné + voliteľné hodiny spolu** |  | **30** | **32** | **31** | **32** | **27** | **152** |
| **Počet hodín/ týždeň** |  | **30** | **32** | **31** | **32** | **27** |  |



1. Maximálny počet vyučovacích hodín v týždni nesmie byť vyšší ako 36, čo predstavuje maximálnu hodinovú dotáciu spolu s nepovinnými predmetmi za celé štúdium 180 hodín. Finančné krytie nepovinných predmetov ministerstvo škole nezaručuje.
2. Rozdelenie hodín do ročníkov je právomoci školy. Pri prestupe žiaka prijímajúca škola zistí, podľa akého školského vzdelávacieho programu sa žiak vzdelával na predchádzajúcej škole a zabezpečí zosúladenie jeho vedomostí, zručností a postojov so svojím vlastným vzdelávacím programom spravidla v priebehu jedného roka.
3. Vyučovacia hodina má v tomto rozdelení učebného plánu 45 minút. Škola si môže zvoliť vlastnú organizáciu vyučovania, napr. vyučovacie bloky.
4. Predmet náboženstvo sa vyučuje na cirkevných školách.
5. Druhý cudzí jazyk - vyučuje sa jeden z uvedených jazykov: nemecký jazyk, francúzsky jazyk, ruský jazyk.
6. Trieda sa delí na každej hodine v predmetoch druhý vyučovací jazyk, cudzí jazyk, informatika, etická výchova, náboženská výchova, náboženstvo, telesná a športová výchova a na hodinách, ktoré majú charakter laboratórnych cvičení, praktických cvičení a projektov. Trieda sa na jednej hodine v týždni v jednom ročníku za celé štúdium delí na skupiny v predmetoch fyzika, chémia, biológia, matematika. Delenie na skupiny je pri minimálnom počte 24 žiakov v triede. V predmete informatika môže byť v skupine najviac 15 žiakov.
7. Na vyučovanie povinne voliteľného predmetu náboženská výchova alebo etická výchova možno spájať žiakov rôznych tried toho istého ročníka a vytvárať skupiny s najvyšším počtom žiakov 20. Ak počet žiakov v skupine na vyučovanie náboženskej výchovy alebo etickej výchovy klesne pod 12, možno do skupín spájať aj žiakov z rôznych ročníkov.
8. Na vyučovanie ostatných povinne voliteľných predmetov (okrem etickej výchovy a náboženskej výchovy) možno spájať žiakov rôznych tried toho istého ročníka a vytvárať skupiny s najvyšším počtom žiakov 23.
9. Minimálny počet predmetov vyučovaných v druhom vyučovacom jazyku je 3 vyučovacie predmety, pričom predmet druhý vyučovací jazyk nepatrí do tejto skupiny predmetov, t. j. 3 vyučovacie predmety sú vyučované v druhom vyučovacom jazyku a ďalej samotný druhý vyučovací jazyk.
10. V prvom ročníku je rámcový učebný plán koncipovaný tak, aby obsahoval minimálne 15 vyučovacích hodín v predmete druhý vyučovací jazyk. V ďalších ročníkoch postupuje škola v súlade s rámcovým učebným plánom pre bilingválne štúdium, pričom predmety vyučované v druhom vyučovacom jazyku sa učia v minimálnej týždennej hodinovej dotácii 35 vyučovacích hodín spolu v 2. až 5. ročníku bilingválneho štúdia tak, aby bolo žiakom umožnené dosiahnuť komunikačnú úroveň druhého vyučovacieho jazyka C1. Každý predmet vyučovaný v druhom vyučovacom jazyku sa vyučuje minimálne dva roky súvisle a do tohto obdobia možno započítať aj hodinovú dotáciu zo seminára alebo z cvičení rovnakého zamerania, prípadne predmetu, ktorý súvisí s príslušnou vzdelávacou oblasťou.
11. Disponibilné hodiny použije škola pri dotvorení školského vzdelávacieho programu na:
	1. vyučovacie predmety, ktoré rozširujú a prehlbujú obsah predmetov zaradených do

ŠVP,

* 1. vyučovacie predmety, ktoré si škola sama zvolí a sama si pripraví ich obsah, vrátane predmetov vytvárajúcich profiláciu školy, experimentálne overených inovačných programov zavedených do vyučovacej praxe, z ktorých si žiak alebo zákonný zástupca vyberá,
	2. na doplnenie obsahu vyučovacieho predmetu/predmetov pre žiakov so špeciálnymi výchovno-vzdelávacími potrebami, ktorí postupujú podľa individuálnych výchovno-vzdelávacích programov,
	3. na špecifické vyučovacie predmety pre žiakov so špeciálnymi výchovno-vzdelávacími potrebami.
1. Kurzové formy výučby sa realizujú v zmysle platnej legislatívy (výchovno-vzdelávacie kurzy, účelové cvičenia, exkurzie.

Prerokovaný v pedagogickej rade: 17.3.2015

Prerokovaný v rade školy: 24.3.2015

Školský vzdelávací program schválený riaditeľom školy 26.3.2015

Mgr. Pavol Ľorko Mgr. Peter Hacaj

predseda rady školy riaditeľ škol



Učebný plán bol vypracovaný na základe Rámcového učebného plánu pre gymnáziá s dvoma vyučovacími jazykmi, ktorý schválilo Ministerstvo školstva, vedy, výskumu a športu Slovenskej republiky dňa 20. marca 2015 pod číslom 2015 – 7846/10840:1 – 10B0 ako súčasť Štátneho vzdelávacieho programu pre gymnáziá s platnosťou od 1. septembra 2015.

**Poznámky k učebnému plánu**

Počty hodín písané čiernou farbou sú zo skupiny povinných hodín. Počty hodín písané červenou farbou sú zo skupiny disponibilných hodín.

Predmety matematika, informatika, dejepis, geografia, občianska náuka sa vyučujú v druhom vyučovacom jazyku. Predmety britská a americká literatúra, anglický jazyk v komunikačnej praxi, reálie anglofónnych krajín, tvorivé písanie v anglickom jazyku sú za účelom prehĺbenia komunikačných, písomných a gramatických schopností v anglickom jazyku.

 Vo štvrtom ročníku si žiaci povinne vyberú tri predmety po dve hodiny zo skupiny predmetov 1.)

 V piatom ročníku si žiaci povinne vyberú tri predmety po dve hodiny zo skupiny predmetov 1.) a dva predmety po tri hodiny zo skupiny predmetov 2.)

1. konverzácia v cudzom jazyku, seminár z fyziky, seminár z chémie, seminár z biológie, seminár z dejepisu, seminár z geografie, spoločenskovedný seminár, seminár z matematiky, seminár/cvičenia z informatiky
2. matematika, informatika, fyzika, chémia, biológia, dejepis, geografia, občianska náuka

Voľba predmetov sa riadi záujmom žiakov, pravidlom pre vytváranie skupín, možnosťou školy. Zoznamy predmetov 1.) a 2.) nie sú uzavreté .

Predmety náboženská výchova a etická výchova nie sú hodnotené známkou.

**Poznámky k učebnému z rámcového učebného plánu**

* 1. Maximálny počet vyučovacích hodín v týždni nesmie byť vyšší ako 36, čo predstavuje maximálnu hodinovú dotáciu spolu s nepovinnými predmetmi za celé štúdium 180 hodín. Finančné krytie nepovinných predmetov ministerstvo škole nezaručuje.
	2. Rozdelenie hodín do ročníkov je právomoci školy. Pri prestupe žiaka prijímajúca škola zistí, podľa akého školského vzdelávacieho programu sa žiak vzdelával na predchádzajúcej škole a zabezpečí zosúladenie jeho vedomostí, zručností a postojov so svojím vlastným vzdelávacím programom spravidla v priebehu jedného roka.
	3. Vyučovacia hodina má v tomto rozdelení učebného plánu 45 minút. Škola si môže zvoliť vlastnú organizáciu vyučovania, napr. vyučovacie bloky.
	4. Predmet náboženstvo sa vyučuje na cirkevných školách.
	5. Druhý cudzí jazyk - vyučuje sa jeden z uvedených jazykov: nemecký jazyk, francúzsky jazyk, ruský jazyk.
	6. Trieda sa delí na každej hodine v predmetoch druhý vyučovací jazyk, cudzí jazyk, informatika, etická výchova, náboženská výchova, náboženstvo, telesná a športová výchova a na hodinách, ktoré majú charakter laboratórnych cvičení, praktických cvičení a projektov. Trieda sa na jednej hodine v týždni v jednom ročníku za celé štúdium delí na skupiny v predmetoch fyzika, chémia, biológia, matematika. Delenie na skupiny je pri minimálnom počte 24 žiakov v triede. V predmete informatika môže byť v skupine najviac 15 žiakov.
	7. Na vyučovanie povinne voliteľného predmetu náboženská výchova alebo etická výchova možno spájať žiakov rôznych tried toho istého ročníka a vytvárať skupiny s najvyšším počtom žiakov 20. Ak počet žiakov v skupine na vyučovanie náboženskej výchovy alebo etickej výchovy klesne pod 12, možno do skupín spájať aj žiakov z rôznych ročníkov.
	8. Na vyučovanie ostatných povinne voliteľných predmetov (okrem etickej výchovy a náboženskej výchovy) možno spájať žiakov rôznych tried toho istého ročníka a vytvárať skupiny s najvyšším počtom žiakov 23.
	9. Minimálny počet predmetov vyučovaných v druhom vyučovacom jazyku je 3 vyučovacie predmety, pričom predmet druhý vyučovací jazyk nepatrí do tejto skupiny predmetov, t. j. 3 vyučovacie predmety sú vyučované v druhom vyučovacom jazyku a ďalej samotný druhý vyučovací jazyk.
	10. V prvom ročníku je rámcový učebný plán koncipovaný tak, aby obsahoval minimálne 15 vyučovacích hodín v predmete druhý vyučovací jazyk. V ďalších ročníkoch postupuje škola v súlade s rámcovým učebným plánom pre bilingválne štúdium, pričom predmety vyučované v druhom vyučovacom jazyku sa učia v minimálnej týždennej hodinovej dotácii 35 vyučovacích hodín spolu v 2. až 5. ročníku bilingválneho štúdia tak, aby bolo žiakom umožnené dosiahnuť komunikačnú úroveň druhého vyučovacieho jazyka C1. Každý predmet vyučovaný v druhom vyučovacom jazyku sa vyučuje minimálne dva roky súvisle a do tohto obdobia možno započítať aj hodinovú dotáciu zo seminára alebo z cvičení rovnakého zamerania, prípadne predmetu, ktorý súvisí s príslušnou vzdelávacou oblasťou.
	11. Disponibilné hodiny použije škola pri dotvorení školského vzdelávacieho programu na:
1. vyučovacie predmety, ktoré rozširujú a prehlbujú obsah predmetov zaradených do ŠVP,
2. vyučovacie predmety, ktoré si škola sama zvolí a sama si pripraví ich obsah, vrátane predmetov vytvárajúcich profiláciu školy, experimentálne overených inovačných programov zavedených do vyučovacej praxe, z ktorých si žiak alebo zákonný zástupca vyberá,
3. na doplnenie obsahu vyučovacieho predmetu/predmetov pre žiakov so špeciálnymi výchovno-vzdelávacími potrebami, ktorí postupujú podľa individuálnych výchovno-vzdelávacích programov,
4. na špecifické vyučovacie predmety pre žiakov so špeciálnymi výchovno-vzdelávacími potrebami.
	1. Kurzové formy výučby sa realizujú v zmysle platnej legislatívy (výchovno-vzdelávacie kurzy, účelové cvičenia, exkurzie.

**Učebné osnovy k učebnému plánu sú uvedené v prílohe.**

Školský vzdelávací program prerokovaný v pedagogickej rade: 20.06.2017

Školský vzdelávací program prerokovaný v rade školy: 30.06.2017

Školský vzdelávací program vydal riaditeľ školy 30.06.2017

Mgr. Leonard Vajdulák RNDr. Peter Strežo

predseda rady školy riaditeľ školy